<!-- wp:paragraph -->
<p>מה המשמעות של המושג חלופת מעצר ? לעתים קרובות אנו שומעים את המונח חלופת מעצר, אולם לא תמיד ברורה המשמעות של מונח זה. אם כן, חלופת מעצר, משמעותה אמצעי להשגת מטרת המעצר, באופן שהפגיעה בחירותו של אדם תהיה מינימלית מבלי שתהיה החובה להכניסו מאחורי סורג ובריח.</p>
<!-- /wp:paragraph -->

<!-- wp:paragraph -->
<p>מתי יש צורך בחלופת מעצר ? אין מחלוקת כי מעצר לא נועד להעניש את הנאשם, שכן כל אדם הנו בבחינת חף מפשע עד שהוכח אחרת. המעצר איננו עונש כשלעצמו נועד להשיג תכלית מסוימת בהתאם לנסיבות העבירה. התכלית אותה נועד המעצר להשיג נקראת "עילת מעצר". קיימות 3 עילות מעצר, והן: מסוכנות, חשש לשיבוש הליכי חקירה, או חשש הימלטות מאימת הדין. בטרם ביהמ"ש מורה על מעצרו של אדם חייב ביהמ"ש לקבוע האם קיימת עילת מעצר ואם כן, מהי ?</p>
<!-- /wp:paragraph -->

<!-- wp:paragraph -->
<p>ביהמ"ש לא יורה על מעצרו של אדם אלא לאחר שקבע כי קיים חשד סביר כבר בשלב החקירה ו/או ראיות לכאורה בשלב מעצר הימים ו/או במקרה בו דורשת התביעה מעצר עד תום ההליכים. בכל מקרה יש לבחון את נסיבות העבירה גופה על מנת להבטיח את עילות המעצר בדרך של חלופת מעצר.</p>
<!-- /wp:paragraph -->

<!-- wp:paragraph -->
<p>להלן מעשה שהיה: לפני כשבועיים הגיעה אלי אישה בשנות החמישים לחייה וסיפרה כי לפני ימים מספר עצרו את בנה עד תום ההליכים בחשד לאונס קטינה שהיא קרובת משפחה. לטענתה מדובר בתלונת שווא שמקורה בסכסוך ירושה לגרסתה מעגל משפחתה הקרוב של המתלוננת טפל באמצעות המתלוננת אשמת שווא לאונס במספר מועדים כדי להפעיל לחץ פסול על בנה לוותר על חלקו בירושה.</p>
<!-- /wp:paragraph -->

<!-- wp:image {"id":1850,"sizeSlug":"full","linkDestination":"media"} -->
<figure class="wp-block-image size-full"><a href="https://www.criminallaws.co.il/wp-content/uploads/2020/12/single-lawyer3.jpg"><img src="https://www.criminallaws.co.il/wp-content/uploads/2020/12/single-lawyer3.jpg" alt="" class="wp-image-1850"/></a></figure>
<!-- /wp:image -->

<!-- wp:paragraph -->
<p>האישה סיפרה כי בנה, הוא מורה בגימנסיה הראלית באורט חולון נוהג להעביר שעורי עזר לתלמידים לאחר שעות הפעילות. מדובר באיש משפחה מסור ונאמן ללא עבר פלילי שאין ולא הייתה לו מימיו נגיעה לסוג כזה של עבירה. יתרה מזו תלונה זו היא מקרה בודד למעשה היא ״החוויה״ הראשונה מסוגה בחייו. בנה לימד את הקטינה בהיותה כבת 12 שנים ובהגיעה לגיל 18 שנים לערך נזכרה בבוקר יום סגריר אודות עבירות שביצע בה בנה לכאורה לפני 6 שנים. תמוה ?</p>
<!-- /wp:paragraph -->

<!-- wp:paragraph -->
<p>האישה שמשוכנעת מעבר לכל ספק כי מדובר בעלילת שווא על מנת להפעיל לחץ על בנה לוותר על חלקו בירושה, ביקשה בכל לשון של בקשה כי אחלץ את בנה מהמעצר. בבקשה שהגשתי לבית המשפט ביקשתי לבחון חלופת מעצר דהיינו האם ניתן להבטיח את מטרת המעצר בדרך שהפגיעה בחירותו של הנאשם תהיה פחותה.</p>
<!-- /wp:paragraph -->

<!-- wp:paragraph -->
<p>לצורך הדוגמה אם קיימת עילת מעצר שעניינה חשש של הימלטות מהדין, הרי יבחן ביהמ"ש האם ניתן לקבוע ערבויות אשר יבטיחו מחד את התייצבותו של החשוד או הנאשם להמשך חקירתו או להמשך משפטו מבלי שיהיה הכרח לעוצרו. אם ביהמ"ש יקבע כי קיימת עילת מעצר בדמות מסוכנות, דהיינו, שחרורו של החשוד או של הנאשם עלול לסכן את שלום הציבור או לחלופין קיימת עילת מעצר נוספת של שיבוש הליכי חקירה ומשפט, יבחן ביהמ"ש האם קיימת חלופת מעצר כמו "מעצר בית" בפיקוח של ערב או ערבים בנוסף לאיזוק אלקטרוני תוך מתן החלטה של איסור יצירת קשר עם מעורבים ו/או עדי תביעה אלה ואחרים.</p>
<!-- /wp:paragraph -->

<!-- wp:paragraph -->
<p>במקרה המדובר, הרי שהחשוד היינו אדם נורמטיבי לחלוטין מן השורה ללא עבר פלילי. לאחר שבית המשפט בחן את בקשתי ואת חומר הראיות ושוכנע כי ניתן לאיין את המסוכנות, שיבוש הליכי חקירה, וחשש להמלטות מאימת הדין, הרי שניתן לשחרר את הנאשם לחלופת מעצר. בסופו של יום החשוד שוחרר בתנאים מגבילים לבית הוריו עד לדיון בעינינו.<br>__________________________________________________________<br>משרד עו״ד יגאל גולדשטיין מתמחה בדיני משפחה ופלילים.<br>יש לכם שאלה? נקלעתם לצרה? פנו למשרדנו.</p>
<!-- /wp:paragraph -->